जौनपुर। गैंगस्टर प्रेम प्रकाश सिंह उर्फ मुन्ना बजरंगी की हत्या की जांच केन्द्रीय जांच ब्यूरो (सीबीआई) को सौंपे जाने की मांग उसके परिजनों ने की है। बागपत जिला जेल में बजरंगी की सोमवार को गोली मार कर हत्या कर दी गयी थी। मंगलवार तड़के माफिया डान का शव उसके गृहनगर जौनपुर में सुरेरी क्षेत्र स्थित दयालपुर गांव लाया गया। उसका अंतिम संस्कार वाराणसी के मणिकर्णिका घाट पर आज शाम किया जायेगा।